**Poučenie**

Príspevok na dochádzku za prácou je samostatným typom príspevku, ktorý je súčasťou aktívnych opatrení na trhu práce.

Na poskytnutie príspevku na dochádzku za prácou je právny nárok.

Úrad práce, sociálnych vecí a rodiny poskytuje mesačne príspevok na dochádzku za prácou na *úhradu časti cestovných výdavkov na dochádzku z miesta trvalého pobytu alebo z miesta prechodného pobytu do miesta výkonu zamestnania uvedeného v pracovnej zmluve a späť* zamestnancovi, ktorý bol uchádzačom o zamestnanie vedeným v evidencii uchádzačov o zamestnanie najmenej tri mesiace a ktorý bol vyradený z evidencie uchádzačov o zamestnanie z dôvodu uvedeného v § 36 ods. 1 písm. a), ak o príspevok na dochádzku za prácou písomne požiada najneskôr do jedného mesiaca od nástupu do zamestnania. Príspevok na dochádzku za prácou sa môže **opätovne** poskytnúť po uplynutí jedného roka od ukončenia obdobia jeho poskytovania. Ak počas poskytovania príspevku zamestnanec nastúpi do ďalšieho zamestnania bezprostredne nadväzujúceho na predchádzajúce zamestnanie, v poskytovaní príspevku sa pokračuje.

***Účelom príspevku na dochádzku za prácou* je úhrada časti cestovných výdavkov na dopravu z miesta trvalého pobytu alebo z miesta prechodného pobytu do miesta výkonu zamestnania uvedeného v pracovnej zmluve a späť.**

***Oprávneným žiadateľom*** je zamestnanec, ktorý:

1. bol uchádzačom o zamestnanie vedeným v evidencii uchádzačov o zamestnanie **najmenej tri mesiace**,
2. bol vyradený z evidencie uchádzačov o zamestnanie z dôvodu **vzniku pracovného pomeru alebo obdobného pracovného vzťahu okrem pracovnoprávneho vzťahu založeného dohodami o prácach vykonávaných mimo pracovného pomeru** (dohoda o vykonaní práce, dohoda o pracovnej činnosti, dohoda o brigádnickej práci študentov).

***Hmotnoprávne podmienky nevyhnutné pre vznik nároku na poskytnutie príspevku na dochádzku za prácou:***

1. prílohou žiadosti o poskytnutie príspevku na dochádzku za prácou je okrem iného aj pracovná zmluva uzatvorená so zamestnávateľom i potvrdenie zamestnávateľa preukazujúce miesto výkonu zamestnania, ak toto miesto nie je rovnaké ako miesto výkonu zamestnania uvedené v pracovnej zmluve,
2. príspevok na dochádzku za prácou sa poskytuje na základe dohody o poskytnutí príspevku na dochádzku za prácou, ktorá musí mať písomnú formu,
3. písomná žiadosť o poskytnutie príspevku na dochádzku za prácou sa podáva na úrade práce, sociálnych vecí a rodiny, v ktorého evidencii uchádzačov o zamestnanie bol zamestnanec vedený, najneskôr do jedného mesiaca od nástupu do zamestnania.

Písomnú žiadosť o poskytnutie príspevku na dochádzku za prácou vrátane príloh možno podať:

* **osobne** na úrade práce, sociálnych vecí a rodiny, v ktorého evidencii uchádzačov o zamestnanie bol zamestnanec vedený (rozhodujúci je dátum podania v podateľni príslušného úradu práce, sociálnych vecí a rodiny) alebo
* **prostredníctvom inej osoby** na úrade práce, sociálnych vecí a rodiny, v ktorého evidencii uchádzačov o zamestnanie bol zamestnanec vedený (rozhodujúci je dátum podania v podateľni príslušného úradu práce, sociálnych vecí a rodiny), alebo
* **poštou (doporučene)** na adresu úradu práce, sociálnych vecí a rodiny, v ktorého evidencii uchádzačov o zamestnanie bol zamestnanec vedený (rozhodujúci je deň doručenia žiadosti o poskytnutie príspevku na dochádzku za prácou na úrad práce, sociálnych vecí a rodiny).
* **Elektronicky (s elektronickým podpisom)**

***Obdobie poskytovania príspevku na dochádzku za prácou*** je najviac šesť mesiacov od nástupu do zamestnania. V prípade ak bol žiadateľ pred vyradením z evidencie uchádzačov o zamestnanie znevýhodneným uchádzačom o zamestnanie, obdobie poskytovania príspevku je najviac 12 mesiacov.

***Poskytovateľom príspevku na dochádzku za prácou*** je úrad práce, sociálnych vecí a rodiny, v ktorého evidencii uchádzačov o zamestnanie bol zamestnanec vedený.

***Cestovné výdavky*** sú výdavky na dopravu

1. z miesta trvalého pobytu do miesta výkonu zamestnania uvedeného v pracovnej zmluve, resp. do miesta výkonu zamestnania, ak toto miesto nie je rovnaké ako miesto výkonu zamestnania uvedené v pracovnej zmluve, a späť,
2. z miesta prechodného pobytu do miesta výkonu zamestnania uvedeného v pracovnej zmluve, resp. do miesta výkonu zamestnania, ak toto miesto nie je rovnaké ako miesto výkonu zamestnania uvedené v pracovnej zmluve, a späť.

***Vzdialenostné pásmo*** je vzdialenosť:

1. z miesta trvalého pobytu do miesta výkonu zamestnania uvedeného v pracovnej zmluve, resp. do miesta výkonu zamestnania, ak toto miesto nie je rovnaké ako miesto výkonu zamestnania uvedené v pracovnej zmluve,
2. z miesta prechodného pobytu do miesta výkonu zamestnania uvedeného v pracovnej zmluve, resp. do miesta výkonu zamestnania, ak toto miesto nie je rovnaké ako miesto výkonu zamestnania uvedené v pracovnej zmluve.

*Pri určovaní vzdialenostného pásma sa vzdialenosti tam a späť nesčítavajú; do úvahy sa berie iba jedna vzdialenosť.*

Trvanie zamestnania sa preukazuje ***„Potvrdením zamestnávateľa o trvaní pracovného pomeru zamestnanca“***. Žiadateľ je povinný doložiť (osobne alebo prostredníctvom inej osoby), elektronicky (s elektronickým podpisom) alebo poslať poštou (doporučene) potvrdenie zamestnávateľa o trvaní pracovného pomeru zamestnanca za každý kalendárny mesiac zvlášť.

Žiadateľ je povinný doložiť vyššie uvedené doklady bez zbytočného odkladu po ukončení každého príslušného kalendárneho mesiaca.

Príspevok na dochádzku za prácou poskytuje úrad práce, sociálnych vecí a rodiny, v ktorého evidencii uchádzačov o zamestnanie bol zamestnanec vedený, do 30 kalendárnych dní od preukázania trvania zamestnania.

Žiadateľ je povinný počas obdobia poberania príspevku na dochádzku za prácou oznámiť príslušnému úradu práce, sociálnych vecí a rodiny akúkoľvek zmenu, napr. zmenu miesta trvalého pobytu/prechodného pobytu, zmenu miesta výkonu zamestnania, skončenie pracovného pomeru bez zbytočného odkladu.

**Svojím podpisom potvrdzujem, že som poučeniu v plnom rozsahu porozumel(a).**

V .................................................. dňa ....................

–––––––––––––––––––––––

podpis